CONSILIUL LOCAL AL MUNICIPIULUI CRAIOVA

HOTĂRÂREA NR. 72

 Consiliul Local al Municipiului Craiova, întrunit în şedinţa ordinară din data de 31.07.2008;

  Având în vedere raportul nr.104287/2008  întocmit de Direcţia Proiecte, Programe de Dezvoltare Tehnică şi Investiţii prin care se propune reactualizarea Studiului de Fezabilitate referitor la “Reabilitarea şi modernizarea Teatrului de Vară din Parcul „Nicolae Romanescu” Craiova”;  


În conformitate cu prevederile Legii nr.273/2006 privind finanţele publice locale şi Legii nr. 500/2002 privind finanţele publice  cu modificările şi completările ulterioare;

 
În temeiul art.36, alin.2 lit. b coroborat cu alin. 4, lit. d şi art.45, alin. 3  din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă reactualizarea Studiului de Fezabilitate referitor la “Reabilitarea şi modernizarea Teatrului de Vară din Parcul „Nicolae Romanescu” Craiova”,  având următorii indicatori tehnico – economici: 

· Valoarea totală a investiţiei
                           3.166.273 Lei (859.133 Euro) 



din care construcţii+montaj (C+M )           2.849.780 Lei (775.957 Euro)  

· Valoare/mp pentru ADC=1.679,00 mp

                Total inv.                                               1.886 Lei/mp (513 euro/mp)

                 C+M                                                     1.697 Lei/mp (462 euro/mp)

· Eşalonarea investiţiei (INV/C+M)

                 Anul I (2009)                                       3.166.273 Lei/2.849.780  Lei

                                                                              (859.133 euro/775.957 euro)   

· Durata  de execuţie                         12  luni

· Capacitate – în unităţi fizice :         960 locuri


în vederea trecerii la întocmirea fazelor următoare de proiectare, respectiv     PT+CS şi detalii de execuţie, prevăzut în anexa care face parte integrantă din prezenta hotărâre.

Art.2. Pe data prezentei hotărâri, se modifică în mod corespunzător Hotărârea Consiliului Local al municipiului Craiova nr.49/2006.

Art.3. Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii, Direcţia Economico – Financiară şi Teatrul de Vară din Parcul „Nicolae Romanescu” Craiova vor aduce la îndeplinire prevederile prezentei hotărâri.   

